Адкрыты чэмпіянат Кітая па снукеры 2007

**Адкрыты чэмпіянат Кітая 2007** (, таксама вядомы як *Honghe Industrial China Open 2007* — ад назвы спонсара) — прафесійны рэйтынгавы турнір па снукеры, які праходзіў з 25 сакавіка па 1 красавіка 2007 года ў спартыўнай зале Пекінскага універсітэта, у Пекіне, Кітай. Турнір стаў восьмым розыгрышам адкрытага чэмпіянату Кітая, які быў заснаваны ў 1997 годзе пад назвай China International і з 1999 года стаў рэйтынгавым спаборніцтвам. Прызавы фонд чэмпіянату склаў £225,500, з якіх £35,000 атрымаў пераможца.

Пераможцам турніру стаў чэмпіён свету Грэм Дот з Шатландыі, які перайграў на сваім шляху да тытула Джэймса Уатану (5:2), Ніла Робертсана з Аўстраліі (5:1), свайго суайчынніка Джона Хігінса ў чвэрцьфінале (5:2), Роні О’Салівана ў паўфінальным матчы (6:2) і Джэймі Коўпа ў фінальным паядынку з лікам 9:5. Такім чынам, 29-гадовы шатландзец выйграў свой другі тытул у кар'еры пасля перамогі на чэмпіянаце свету 2006 года.

## Турнір 
скі раён Хайцзянь — месца правядзення адкрытага чэмпіянату Кітая 2007.]]
Адкрыты чэмпіянат Кітая 2007 стаў восьмым розыгрышам турніру, які быў заснаваны ў 1997 годзе пад назвай China International і з 1999 года стаў рэйтынгавым спаборніцтвам. З 2005 года чэмпіянат штогод праходзіць у Пекіне, а з 2006 года — у спартыўнай зале студэнтаў Пекінскага універсітэта ў раёне Хайцзянь.

Адкрыты чэмпіянат Кітая 2007 праходзіў пад эгідай сусветнай асацыяцыі прафесійнага більярда і снукера () і ўваходзіў у каляндар мэйн-тура, а таксама з'яўляўся шостым рэйтынгавым турнірам снукернага сезона 2006/2007.

## Прызавыя грошы 
Прызавы фонд турніру павысіўся ў параўнанні з мінулым годам на £25,000 і склаў £225,500. Прызавыя пераможцы павысіліся на £5,000, склаўшы £35,000.

## Рэйтынгавыя ачкі 
Адкрыты чэмпіянат Кітая 2007 меў такое ж размеркаванне рэйтынгавых ачкоў, як і на іншых турнірах у сезоне, акрамя двух найбуйнейшых (чэмпіянат Вялікабрытаніі і чэмпіянат свету), а таксама Гран-пры, фармат якога прадугледжваў наяўнасць групавога раўнда, аднак рэйтынгавыя ачкі за месцы ў плэй-оф былі тымі ж. Пераможца турніру атрымаў 5000 рэйтынгавых ачкоў. Пры гэтым за перамогі на чэмпіянаце Вялікабрытаніі і чэмпіянаце свету снукерысты атрымлівалі 7500 і 10000 адпаведна.

## Уайлдкард раўнд 
Восем кітайскіх аматараў атрымалі ўалдкард ад арганізатараў турніру: Ян Цынцянь, Мэй Сівэнь, Цзінь Лун, Лі Хан, Сяа Гадун, Юй Дэлу, Лю Чуан і Чжэн Пэн. Яны гулялі ў папярэднім раўндзе за права выступаць у першым крузе асноўнага турніру супраць васьмярых выпадковых гульцоў, якія прайшлі кваліфікацыйны раўнд: Джэймі Коўпа, Альфрэда Бёрдэна, Джо Свэйла, Яна Прыса, Тома Форда, Джо Джогіі, Эндзі Хікса і Джымі Уайта.

## Асноўная сетка 
## Фінал 
|-
| colspan="3" align="center" style="font-size: 100%" | 
|-
| align="right" | 97
| align="center" | Найвышэйшая серыя
| **126**
|-
| align="right" | 0
| align="center" | Соценныя серыі
| **2**
|-
| align="right" | 4
| align="center" | Серыі 50+
| **6**
|}

## Спасылкі 
* Адкрыты чэмпіянат Кітая 2007 на Snooker.org 
* Статыстыка адкрытага чэмпіянату Кітая 2007 на CueTracker.net 

Катэгорыя:Адкрыты чэмпіянат Кітая па снукеры
Катэгорыя:2007 год у снукеры
Катэгорыя:Спорт у Кітаі ў 2007 годзе
Катэгорыя:Снукерны сезон 2006/2007
Катэгорыя:Снукерныя турніры ў Кітаі
Катэгорыя:2007 год у Пекіне